CELEX: 62019CN0135
Language: el
Date: 2019-02-20 00:00:00
Title: Υπόθεση C-135/19: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 20 Φεβρουαρίου 2019 — Pensionsversicherungsanstalt κατά CW

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/14
            
         
      Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 20 Φεβρουαρίου 2019 — Pensionsversicherungsanstalt κατά CW
      (Υπόθεση C-135/19)
      (2019/C 172/17)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      
         Αναιρεσείουσα: Pensionsversicherungsanstalt
      
         Αναιρεσίβλητη: CW
      
         Προδικαστικά ερωτήματα
      
      
                  1)
               
               
                  Πρέπει το αυστριακό επίδομα αποκατάστασης, σύμφωνα με τις διατάξεις του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), να θεωρηθεί
                  
                              —
                           
                           
                              ως παροχή ασθένειας σύμφωνα με το άρθρο 3, παράγραφος 1, στοιχείο α', του κανονισμού, ή
                           
                        
                              —
                           
                           
                              ως παροχή αναπηρίας σύμφωνα με το άρθρο 3, παράγραφος 1, στοιχείο γ', του κανονισμού, ή
                           
                        
                              —
                           
                           
                              ως παροχή ανεργίας σύμφωνα με το άρθρο 3, παράγραφος 1, στοιχείο η', του κανονισμού;
                           
                        
            
                  2)
               
               
                  Έχει ο κανονισμός (ΕΚ) 883/2004, ερμηνευόμενος υπό το πρίσμα του πρωτογενούς δικαίου, την έννοια ότι ένα κράτος μέλος, ως πρώην κράτος κατοικίας και κράτος απασχολήσεως, είναι υποχρεωμένο να καταβάλλει παροχές, όπως το αυστριακό επίδομα αποκατάστασης, σε πρόσωπο που κατοικεί σε άλλο κράτος μέλος, αν το εν λόγω πρόσωπο συμπλήρωσε το μεγαλύτερο μέρος των περιόδων ασφαλίσεως από τους κλάδους ασθενείας και συντάξεως ως μισθωτός εργαζόμενος στο έτερο αυτό κράτος μέλος (μετά τη μεταφορά της κατοικίας του σε αυτό το κράτος προ ετών) και από τότε δεν έχει λάβει παροχές από την ασφάλιση ασθενείας και συντάξεως του πρώην κράτους διαμονής και απασχολήσεώς του;
               
            
         (1)  EE 2004, L 166, σ. 1.